เรื่องร้องเรียน (ถนน,เสียงรบกวน) วันที่ 2023-02-20 04:32:58 — แขวงประเวศ เขตประเวศ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660006603

ขอให้ตรวจสอบและแก้ไขปัญหาการเปิดเพลงผ่านเครื่องขยายเสียงส่งเสียงดังรบกวน บริเวณ ร้าน THE  GLEN ภายในอ่อนนุชรีสอร์ท ถนนอ่อนนุช แขวงประเวศ เขตประเวศ กรุงเทพมหานคร จุดสังเกต จะอยู่ด้านปากซอยอ่อนนุช 86 ลักษณะของร้านดังกล่าวเป็นแบบอาคารปิด ตัวร้านเป็นปูนและกระจก เนื่องจากร้านดังกล่าวมีการเปิดให้บริการโดยจะมีการเปิดเพลงผ่านเครื่องขยายเสียง และมีการเล่นดนตรีสด (ไม่ทราบรายละเอียดของผู้ประกอบการ) (ไม่ทราบรายละเอียดของระยะเวลาในการเปิด-ปิดการให้บริการที่ชัดเจน) ซึ่งจะมีการส่งเสียงดังรบกวน ตั้งแต่เวลาประมาณ 00.00-02.00 น. เป็นประจำทุกวันพุธ-วันเสาร์ โดยเฉพาะอย่างยิ่งในวันเสาร์ จะมีเสียงดังที่สุด เป็นเสียงเบส ดังจนกระจกภายในบ้านสั่นสะเทือน ถึงแม้ร้านดังกล่าวจะมีลักษณะแบบปิด ก็ยังคงมีเสียงดังเล็ดลอดออกมาอยู่ ทำให้ประชาชนที่อาศัยอยู่ในพื้นที่ใกล้เคียงไม่สามารถพักผ่อนในช่วงเวลากลางคืนได้อย่างปกติ ประสบปัญหามาเป็นระยะเวลาประมาณ 1 เดือน เบื้องต้นผู้ร้องเคยแจ้งเรื่องไปยังสำนักงานเขตประเวศ และเจ้าหน้าที่ตำรวจในพื้นที่ (ไม่ระบุสังกัด) เรียบร้อยแล้ว จึงประสงค์ให้หน่วยงานที่เกี่ยวข้องดำเนินการตรวจสอบและแก้ไขปัญหาดังกล่าว เพื่อเป็นการบรรเทาความเดือดร้อนให้แก่ประชาชนต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata